ტყიბულის მუნიციპალიტეტის 2020 წლის ბიუჯეტის შესრულების

წლიური ანგარიში

2020 წლის ტყიბულის მუნიციპალიტეტის ბიუჯეტის შემოსულობების წლიური გეგმა შეადგენდა 13770,0 ათას ლარს, ფაქტიურად შემოსულია 13967,0 ათასი ლარი. გეგმა შესრულებულია 101,4%.-ით. ბიუჯეტის წლიური გეგმა გადასახდელების ნაწილში შეადგენდა 15030,2 ათას ლარს, ფაქტიურად გახარჯულია 13342,7 ათასი ლარი. გეგმა შესრულებულია 88.8%-ით. არაფინანსური აქტივების ზრდამ შეადგინა 6466,1 ათასი ლარი. კლებამ 91,6 ათასი ლარი. ნაშთი 2020 წლის 1 იანვრის მდგომარეობით შეადგენდა 1348,1 ათას ლარს. წლის განმავლობაში ნაშთი გაიზარდა 624,3 ათასი ლარით და 2021 წლის 01 იანვრის მდგომარეობით შეადგინა 1972,4 ათასი ლარი.

ცალკეული სახეობების მიხედვით შემოსავლების გეგმა შესრულებულია შემდეგნაირად:

საყოველთაო გადასახადები საქონელსა და მომსახურებაზე (დ ღ გ) გადასახადის წლიური გეგმა შეადგენდა 3844,1 ათას ლარს, ფაქტიურედ მიღებულია 4010,1 ათასი ლარი. გეგმა შესრულებულია 104,3%-ით.

საწარმოთა ქონების გადასახადი გეგმით გათვალისწინებული იყო 400,0 ათასი ლარი. ფაქტიურად შემოსულია 492,8 ათასი ლარი. გეგმა შესრულებულია 123,2%-ით. ფიზიკურ პირთა ქონებაზე გადასახადი გეგმით გათვალისწინებული არ ყოფილა, ფაქტიურად შემოსულია 5,9 ათასი ლარი.

სასოფლო-სამეურნეო დანიშნულების მიწის გადასახადის გეგმა გათვალისწინებული არ ყოფილა, ფაქტიურად მიღებულია 14,3 ათასი ლარი.

არასასოფლო-სამეურნეო დანიშნულების მიწის გადასახადის წლიური გეგმა შეადგენდა 300,0 ათას ლარს, ფაქტიურად შემოსულია 267,3 ათასი ლარი. გეგმა შესრულებულია 89,1%-ით.

სხვა შემოსავლები წლიური გეგმით გათვალისწინებული იყო 185,4 ათასი ლარი. ფაქტიურად შემოსულია 204,9 ათასი ლარი. გეგმა შესრულებულია 110,5%--ით. მ.შ. ბუნებრივი რესურსებით სარგებლობის მოსაკრებელი დაზუსტებული გეგმით გათვალისწინებული იყო 23,0 ათასი ლარი. ფაქტიურად შემოსულია 27,9 ათასი ლარი. გეგმა შესრულებულია 121,3%-ით. შემოსავალი მიწის იჯარიდან და მართვაში გადაცემიდან გეგმა გათვალისწინებული არ ყოფილა, შემოსულია 2,3 ათასი ლარი.

სანებართვო მოსაკრებელი დაზუსტებული გეგმით გათვალისწინებული იყო 37,0 თასი ლარი, ფაქტიურად შემოსულია 38,3 ათასი ლარი. გეგმა შესრულებულია 103,5%-ით.

ადგილობრივი მოსაკრებელი დასახლებული ტერიტორიის დასუფთავებისათვის წლიური დაზუსტებული გეგმით გათვალისწინებული იყო 24,3 ათასი ლარი, შემოსულია 20,6 ათასი ლარი, გეგმა შესრულებულია 84,8 %-ით.

 დეპოზიტებზე და ანგარიშებზე დარიცხული პროცენტის წლიური დაზუსტებული გეგმა შეადგენდა 35,0 ათას ლარს. ფაქტიურად შემოსულია 36,6 ათასი ლარი. გეგმა შესრულებულია 104,6%-ით.

ჯარიმებითა და სანქციებით მიღებული შემოსავალი წლიური დაზუსტებული გეგმით გათვალისწინებული იყო 27,0 ათასი ლარი, ფაქტიურად შემოსულია 35,6 ათასი ლარი. გეგმა შესრულებულია 131,9%-ით.

შემოსავალი შერეული და სხვა არაკლასიფიცირებული შემოსავლებიდან წლიური გეგმით გათვალისწინებული იყო 39,1 ათასი ლარი. ფაქტიურად შემოსულია 40,0 ათასი ლარი. (შემოსავალი ხელშეკრულებების პირობების დარღვევის გამო დაკისრებული პირგასამტეხლოდან 27,9 ათასი ლარი; წინა წელს გამოუყენებელი და დაბრუნებული საბიუჯეტო სახსრები 3,9 ათასი ლარი და სხვა არაკლასიფიცირებული შემოსავალი 8,2 ათასი ლარი). გეგმა შესრულებულია 102,3%-ით.

არაფინანსური აქტივების კლების დაზუსტებული გეგმა შეადგენდა 67,0 ათას ლარს. ფაქტიურად შემოსავალი წლის განმავლობაში მიღებულია 91,6 ათასი ლარი. გეგმა შესრულებულია 136,7 %-ით.

სახელმწიფო ბიუჯეტიდან მისაღები ტრანსფერის წლიური გეგმა შეადგენდა 8973,5 ათას ლარს. მიღებულია 8880,1 ათასი ლარი. გეგმა შესრულებულია 99,0%-ით. მათ შორის მიზნობრივი ტრანსფერი 170,0 ათასი ლარი და სპეციალური ტრანსფერი 2250,0 ათასი ლარი (რომელიც გამოეყო მუნიციპალიტეტს სახელმწიფო ბიუჯეტიდან, საწარმოთა ქონების გადასახადის დანაკლისის შევსების მიზნით) მიმდინარე ღონისძიებებისათვის. კაპიტალური ტრანსფერი 5876,2 ათასი ლარი, საჯარო სკოლის მოსწავლეთა ტრანსპორტირებისათვის 147,2 ათასი ლარი და საჯარო სკოლების ინფრასტრუქტურის მოწყობის მიზნით გამოყოფილი ტრანსფერიდან 436,7 ათასი ლარი.

 წლის დასაწყისისათვის არსებულიმა ნაშთმა 2020 წლის 1 იანვარის მდგომარეობით შეადგენა 1348,1 ათასი ლარი. წლის განმავლობაში ფინანსური აქტივები გაიზარდა 624,3 ათასი ლარით და 2021 წლის 1 იანვრის მდგომარეობით შეადგინა 1972,4 ათასი ლარი.

ადგილობრივი ბიუჯეტის 2020 წლის წლიური დაზუსტებული გეგმა გადასახდელების ნაწილში შეადგენდა 15030,2 ათას ლარს. ფაქტიურად გახარჯულია 13342,7 ათასი ლარი. გეგმა შესრულებული 88,8%-ით. ფუნქციონალური კლასიფიკაციის მიხედვით გადასახდელების წლიური შესრულება შემდეგნაირია:

საერთო დანიშნულების სახელმწიფო მომსახურების დასაფინანსებლად წლიური გეგმით გათვალისწინებული იყო 2346,1 ათასი ლარი. ფაქტიურად გახარჯულია 2185,9 ათასი ლარი. გეგმა შესრულებულია 92,1%-ით. მათ შორის წარმომადგენლობითი ორგანოს ხარჯების დასაფინანსებლად გეგმით გათვალისწინებული იყო 482,0 ათასი ლარი, გახარჯულია 471,3 ათასი ლარი. აღმასრულებელი ორგანოს ხარჯების დასაფინანსებლად გეგმით გათვალისწინებული იყო 1758,5 ათასი ლარი, გახარჯულია 1628,5 ათასი ლარი. აქედან 84,1 ათასი ლარი მიზნობრივი დანიშნულების ტრანსფერიდან. (სამხედრო აღრიცხვისა და გაწვევის სამსახურის დაფინასება). დედის დღესთან დაკავშირებით ფულადი ჯილდო გადაეცა მრავალშვილიან დედებს. სულ 4.0 ათასი ლარის ოდენობით. შეძენილი იქნა 5 ერთეული კომპიუტერი-ლეპტოპი 5,6 ათასი ლარის ღირებულების, 5 ერთეული პერსონალური კომპიუტერი 5,7 ათასი ლარის ღირებულების და 5 ერთეული ე.წ. პრინტერი ღირებულებით 3,2 ათასი ლარი. საახალწლო განათებების შესაძენად დაიხარჯა 15,0 ათასი ლარი.

13,3 ათასი ლარით შეძენილი იქნა 230 ცალი სასაჩუქრე პაკეტი და საახალწლოდ დაურიგდა შშმ ბავშვებს. ცერებრალური დაავადებით დაავადებულ ბავშვებს, მრავალშვილიან ოჯახებს, მარტოხელა მშობლებს, სამამულო ომის მონაწილეებს, ჩერნობილელებს და ღამის მორიგეებს.

მყარი ნარჩენების მართვის პროექტის ფარგლებში სესხის ძირითადი თანხის ნაწილობრივი დაფარვის მიზნით გაიხარჯა 58,0 ათასი ლარი, ხოლო დარიცხულმა პროცენტმა შეადგინა 37,5 ათასი ლარი.

ა(ა)იპ იმერეთის დანიშნულების ადგილის მართვის ორგანიზაციას 2019 წლის 12 სექტემბრის ხელშეკრულების თანახმად ჩაერიცხა 5,8 ათასი ლარი. (ადგილობრივი სახსრების 0,1%-ი).

მუნიციპალიტეტის ეკონომიკური განვითარებისათვის აუცილებელ პირობას წარმოადგენს მუნიციპალური ინფრასტრუქტურის მოვლა-შენახვა და შემდგომი გაუმჯობესება. ასევე საქალაქო ტრანსპორტის ფუნქციონირებისათვის საჭირო ღონისძიებები. საქალაქო ტრანსპორტის სუბსიდირებისათვის წლიური გეგმით გათვალისწინებული იყო 342,1 ათასი ლარი. გახარჯულია 330,4 ათასი ლარი, გეგმა შესრულებულია 97,0%-ით.

 მუნიციპალიტეტის ტერიტორიაზე არსებული დაზიანებული და ამორტიზებული გზების კაპიტალური შეკეთებისა და ახალი გზების მოწყობის მიზნით გეგმით გათვალისწინებული იყო 4186,7 ათასი ლარი. გახარჯულია 3515,4 ათასი ლარი. გეგმა შესრულებულია 84,0%-ით. 2019 წლის 18 დეკემბრის N2630 განკარგულებით გამოყოფილი ტრანსფერიდან ქალაქის შიდა გზების მოწყობის მიზნით გახარჯულია 178,2 ათასი ლარი. ბეტონის საფარით მოეწყო სტალინის უბანში და გაბრიაძის ქუჩაზე სასაფლაოსთან მისასვლელი გზა. იმავე განკარგულებიდან სოფლის შიდა გზების ბეტონის საფარით მოწყობის მიზნით გახარჯულია 2660,8 ათასი ლარი. აქედან ჯვარისაში (435,3 ათასი ლარი), გელათის საბავშვო ბაღთან მისასვლელი გზა (44.5 ათასი ლარი), ახალსოფლიში (76,8 ათასი ლარი), საწირეში ცირეკიძეების უბანში (279,8 ათასი ლარი), ცუცხვათი-ძუყნურის (170,3 ათასი ლარი), დაბაძველში (239,6 ათასი ლარი), კურსებში ბერეკაშვილი-ლომთაძეების უბანში (159,2 ათასი ლარი), მუხურის საკვირაოს უბანი(223,4 ათასი ლარი), მუხურა კირკიტაძეების უბანი (22,1 ათასი ლარი),მუხურა ტელმანი (155,2 ათასი ლარი), სამტრედიაში (51,1 ათასი ლარი), წყნორში (54,2 ათასი ლარი), გელათის მონასტერთან მისასვლელი გზა (399,3 ათასი ლარი), გურნის (160,4 ათასი ლარი), ნაბოსლევში (94,8 ათასი ლარი და მოწამეთაში (94,8 ათასი ლარი). მოეწყო საყრდენი კედლები, სანიაღვრე არხები, შეკეთდა ხიდ-ბოგირები და დაიხარჯა 258,9 ათასი ლარი.

 85,2 ათასი ლარი გახარჯულია მთავრობის 2018 წლის 31 დეკემბრის N2577 განკარგულებიდან. საქართველოს მთავრობის 2017 წლის 6 ივლისის N1401 განკარგულებიდან გახარჯულია 43,1 ათასი ლარი, კრედიტორული დავალიანების დაფარვის მიზნით (2,5-%). საპილოტე პროგრამის ფარგლებში სოფელ საწირის გზების ბეტონის საფარით მოწყობის მიზნით მთავრობის 2020 წლის 19 აგვისტოს N1573 განკარგულებით გამოყოფილი თანხიდან გახარჯულია 158,5 ათასი ლარი. სტიქიით დაზიანებული ხიდის და გზის აღდგენის მიზნით გახარჯულია 61,5 ათასი ლარი (მთავრობის 2019 წლის N1635, 2019 წლის N815,2017 წლის N2712 და 2019 წლის N986 და 2018 წლის N957განკარგულებებიდან).

ამავე მიზნით ადგილობრი ბიუჯეტის საკუთარი შემოსავლებიდან თანადაფინანსების სახით გახარჯულია 69,2 ათასი ლარი.

საკუთარი შემოსავლებიდან დაფინანსდა აგრეთვე სტიქიით დაზიანებული გზების ნაწილობრივი შეკეთება (მოხრეშვა) ორპირში, ხრესილში, საწირეში, ცუცხვათში, სოჩხეთში, ჯვარისაში, კურსებსა და გურნაში. დაიხარჯა 41,9 ათასი ლარი.

შედეგად მიღწეული იქნა მგზავრთა უსაფრთხო კომფორტული გადაადგილება, მგზავრობის დროის შემცირება, გზების ექსპლუატაციის ვადის გაზრდა, სამედიცინო, სახანძრო და სხვა დახმარების ბრიგადების მიერ დროულად გაწეული დახმარება, მოსახლეობის სოციალურ- ეკონომიკური მდგომარეობის გაუმჯობესება.

 მუნიციპალიტეტის ერთ-ერთ მთავარ ფუნქციას წარმოადგენს ნორმალური სანიტარული მდგომარეობის უზრუნველყოფა. ქალაქის ქუჩების სისტემატური დაგვა-დასუფთავება და ნარჩენების გატანა, რაც გააუმჯობესებს ქალაქის სანიტარულ და ეკოლოგიურ მდგომარეობას. ამ მიზნით მუნიციპალიტეტის ბიუჯეტში წლიური გეგმით გათვალისწინებული იყო 277,6 ათასი ლარი. გახარჯულია 277,1 ათასი ლარი. გეგმა შესრულებულია 99,8%-ით.

საბინაო-კომუნალური მეურნეობის განვითარების ფარგლებში ხორციელდება მუნიციპალიტეტის საკუთრებაში არსებული სხვადასხვა ინფრასტრუქტურული ნაგებობების მოვლა-შენახვა. გზებისა და ხიდების, გარე განათებების, ტროტუარების მოაჯირების, სანიაღვრე არხების,შადრევნების მოვლა-შენახვა და ექსპლუატაცია, საცხოვრებელი სახლების ბინისმესაკუთრეთა ამხანაგობების დახმარება. ამ პროგრამების განსახორციელებლად დაზუსტებული ბიუჯეტით გათვალისწინებული იყო 2465,4 ათასი ლარი. გახარჯულია 1732,0 ათასი ლარი. გეგმა შესრულებულია 70,3 %-ით. მათ შორის მრავალსართულიანი საცხოვრებელი ბინის სახურავების მოწყობა 85,7 ათასი ლარი. (დაფინანსება განხორციელდა საკუთარი შემოსავლებიდან 78,3 ათასი ლარი; განკარგულება N2712-დან 3,1 ათასი ლარი და განკარგულება N957-დან 4,3 ათასი ლარი). 241,2 ათასი ლარი მრავალსართულიანი კორპუსების შიდა ეზოების მოწყობა. (დაფინანსება განხორციელდა მთავრობის 2019 წლის 18 დეკემბრის N2630 განკარგულებიდან). 8,8 ათასი ლარი მრავალსართულიან ბინებში ლიფტების მოწყობა (კრედიტორული დავალიანება). კომუნალური მეურნეობის განვითარების სუბსიდირებისათვის გახარჯულია 305,9 ათასი ლარი, გარე განათების არსებული ქსელის ელექტროენერგიის საფასურის დასაფარად გაიხარჯა 153,1 ათასი ლარი. 23,3 ათასი ლარით კი შეძენილია 290 ცალი გარე განათების სანათი.

 ინფრასტრუქტურის რეაბილიტაციისათვის გახარჯულია 157,3 ათასი ლარი. მათ შორის ხრესილის მემორიალის მოწყობა 10,7 ათასი ლარი, მთავრობის 2019 წლის 15 მარტის N557განკარგულებიდან გახარჯული 9,2 ათასი ლარით მოეწყო საყრდენი კედელი და ნაპირსამაგრი სამუშაოები რუსთაველის ქუჩაზე. 2017 წლის 15 ივნისის N1213 და 2018 წლის 3 მაისის N957 განკარგულებების ნაშთიდან გაიხარჯა 15,5 ათასი ლარი და მოეწყო საყრდენი კედლები. 15,0 ათასი ლარით შეძენილია ატრაქციონები და 11,8 ათასი ლარით მოეწყო ფირნიში ქალაქის შემოსასვლელში. რეაბილიტაცია ჩაუტარდა სოფელ კურსეში მცხოვრები მოქალაქის სტიქიით დაზიანებულ ეზოს მონაკვეთს და გახარჯულია 22,4 ათასი ლარი. მიმდინარეობს კოსტავას ქუჩაზე სკვერის მშენებლობა. ამ პროექტისათვის 2020 წელს გახარჯულია 72,7 ათასი ლარი.

წყალმომარაგების სისტემის მოწყობის მიზნით წლიური გეგმით გათვალისწინებული იყო 401,7 ათასი ლარი. გახარჯულია მხოლოდ 200,0 ათასი ლარი. გეგმა შესრულებულია 49,8%-ით. სასმელი წყლის სისტემის მოწყობა განხორციელდა სოფ. ხრესილში.

პროგრამის განხორციელების შედეგად სოფლის ყველა მოსახლეს მუდმივად ექნება წვდომა სასმელ წყალზე, რაც გააუმჯობესებს მათ საცხოვრებელ პირობებს.

საპროექტო დოკუმენტაციისა და საექსპერტო მომსახურებისათვის გეგმით გათვალისწინებული იყო 182,3 ათასი ლარი. გახარჯულია 180,7 ათასი ლარი. გეგმა შესრულებულია 99,1%-ით. მომზადდა გარე ფასადების პროექტი ღირებულებით 38,8 ათასი ლარი და გზების საპროექტო ღირებულებით 84,3 ათასი ლარი, სპორტული მოედნების საპროექტო 14,4 ათასი ლარის ოდენობით. 5,9 ათასი ლარი გელათში სტიქიით დაზიანებული საყრდენი კედლის საპროექტო. სკვერის მოწყობის საპროექტო ღირებულებით 13,4 ათასი ლარი და საბავშვო ბაღების საპროექტო ღირებულებით 9,7 ათასი ლარი. ეზოების საპროექტო 14,2 ათასი ლარი.

საპროექტო დოკუმენტაცია და სამშენებლო სამუშაოების ზედამხედველობის მომსახურების გეგმა შეადგენდა 100,4 ათასი ლარს. გახარჯულია 94,4 ათასი ლარი. გეგმა შესრულებულია 94,0%-ით.

 სოფლის მხარდასაჭერი პროგრამების განსახორციელებლად წლიური გეგმით გათვალისწინებულია იყო 553,7 ათასი ლარი. გახარჯულია 481,6 ათასი ლარი. გეგმა შესრულებულია 87,0%-ით. მოეწყო გზები, ხიდები, გარე განათება, შეძენილია წყლის მილები, წყლის ავზი, მოეწყო საბავშვო ატრაქციონი, შემოიღობა ორპირის საბავშვო ბაღი. შემოიღობა სასაფლაო, სოფ. სოჩხეთში მოეწყო მემორიალი.

 განათლების ხელშეწყობის მიზნით მუნიციპალიტეტი აფინანსებს ბაღების ფუნქციონირებასთან დაკავშირებულ ყველა ხარჯს, მათ შორის: ბაღის პერსონალის შრომის ანაზღაურებას, ბავშვთა კვებას, შენობების გათბობას, საახალწლო ღონისძიებებს და სხვა მიმდინარე ხარჯებს. საჯარო სკოლების მცირე სარეაბილიტაციო სამუშაოებსა და მოსწავლეთა ტრანსპორტით უზრუნველყოფას. პროგრამის მიზანია ბაგა-ბაღებში და სკოლებში სრულფასოვანი სააღმზრდელო პროცესის შექმნა, სანიტარულ-ჰიგიენური ნორმების დაცვა. ამ მიზნით განათლების პროგრამაში წლიური გეგმით გათვალისწინებული იყო 2572,2 ათასი ლარი. ფაქტიურად გახარჯულია 2348,3 ათასი ლარი. გეგმა შესრულებულია 91,0%-ით. მათ შორის სკოლამდელი აღზრდის დაწესებულებების სუბსიდირება 1123,1 ათასი ლარი, სკოლამდელი ობიექტების მოწყობა-რეაბილიტაციისათვის 526,3 ათასი ლარი. ტყიბულში N2 საბავშვო ბაღის მშენებლობაზე დახარჯულია 218,3 ათასი ლარი, გელათის საბავშვო ბაღის რეაბილიტაციისათვის 238,7 ათასი ლარი. სარემონტო სამუშაოები ჩაუტარდა ქალაქის N5, ცუცხვათის, ორპირის, კურსებისა და საწირის სკოლამდელი აღზრდის დაწესებულებებს და გახარჯულია 64,5 ათასი ლარი. დაფინანსება განხორციელდა მთავრობის 2018 წლის N2577(20,4 ათასი ლარი), 2019 წლის N2060(19,0 ათასი ლარი), 2019 წლის N2630(403,6 ათასი ლარი) განკარგულებებიდან და საკუთარი სახსრებიდან (83,3 ათასი ლარი).

 საჯარო სკოლების დაფინასების მიზნით გახარჯულია 698,9 ათასი ლარი (178,5ათასი ლარი მოსწავლეთა ტრანსპორტირება და 26,5 ათასი ლარი N1 საჯარო სკოლაში აერგამათბობლის მოწყობა და გაზიფიცირებისათვის ქსელზე მიერთების საფასური. 493,9 ათასი ლარი საჯარო სკოლების სარეაბილიტაციო სამუშაოები).

 შედეგად მიღებული იქნა რეაბილიტირებული და ახალი სკოლამდელი აღზრდის დაწესებულებები და საჯარო სკოლები, სადაც უზრუნველყოფილი იქნება სრულყოფილი სააღმზრდელო პროცესის წარმართვა.

მუნიციპალიტეტის ინფრასტრუქტურული და ეკონომიკური განვითარების პარალელურად აუცილებელია ხელი შეეწყოს კულტურული ტრადიციების დაცვას. ამასთანავე, ერთ-ერთი პრიორიტეტია ახალგაზრდობის მრავალმხრივი განვითარების ხელშეწყობა და მათში ცხოვრების ჯანსაღი წესის დამკვიდრება. მუნიციპალიტეტი აგრძელებს კულტურული ობიექტების ფინანსურ მხარდაჭერას, წარმატებული სპორტსმენების ხელშეწყობას, რათა ნიჭიერმა ბავშვებმა და ახალგაზრდებმა შეძლონ მათი სპორტული შესაძლებლობების გამოვლინება.

მუნიციპალიტეტის ბიუჯეტში სპორტული ღონისძიებების დასაფინანსებლად წლიური დაზუსტებული გეგმით გათვალისწინებული იყო 1529,5 ათასი ლარი, გახარჯულია 1469,5 ათასი ლარი. გეგმა შესრულებულია 96,1%-ით. მათ შორის 444,0 ათასი ლარი გახარჯულია ა(ა)იპ სპორტული ცენტრის სუბსიდირების მიზნით; 137,0 ათასი ლარი ბავშვთა ფეხბურთის განვითარების ხელშეწყობის მიზნით; 6.8 ათასი ლარი სპორტული ღონისძიებებისათვის; 799,0 ათასი ლარი გახარჯულია საქართველოს მთავრობის 2019 წლის 18 დეკემბრის N2630 განკარგულებიდან სპორტულ გამაჯანსაღებელი კომპლესის მშენებლობა-რეაბილიტაციისათვის. ამავე ობიექტის თანადაფინანსებისათვის გახარჯულია 21,0 ათასი ლარი. მთავრობის 2020 წლის 23 ივლისის N1333 განკარგულებით გამოყოფილი თანხიდან დაფინანსდა თბილისის ქუჩაზე სპორტული მოედნის რეაბილიტაცია და გახარჯული იქნა 25,8 ათასი ლარი. სპორტული მოედანი მოეწყო წერეთლის ქუჩაზე. თანხა გამოყოფილი იქნა საკუთარი სახსრებიდან და შეადგინა 35,8 ათასი ლარი.

 კულტურის სფეროს დასაფინანსებლად გეგმით გათვალისწინებული იყო 673,5 ათასი ლარი. ფაქტიურად გახარჯულია 665,8 ათასი ლარი. გეგმა შესრულებულია 99,0%-ით. აქედან 370,3 ათასი ლარი ა(ა)იპ კულტურის ობიექტების სუბსიდირებისათვის, 273,5 ათასი ლარი სახელოვნებო სკოლების სუბსიდირებისათვის, 17,1 ათასი ლარით დაფინანსდა ტურიზმის ცენტრი, 2,0 ათასი ლარი კულტურული ღონისძიებებისა და 2,9 ათასი ლარი კულტურული ობიექტების მოწყობა-რეაბილიტაციისათვის.

პროექტი ხელს შეუწყობს ახალგაზრდების ჩაბმას სხვადასხვა სპორტულ-გამაჯანსაღებელ ღონისძიებებში. მუნიციპალიტეტის ტერიტორიაზე მოქმედი სახელოვნებო სკოლები მუშაობდნენ შეუფერხებლად. ხელი შეეწყობა ტურიზმის განვითარებას. აღსაზრდელები ჩაბმული იქნებიან ქვეყნის მასშტაბით ჩატარებულ კონკურსებში, ფესტივალებში და სპორტულ ღონისძიებებში.

ჯანდაცვის პროგრამების დაფინანსების მიზნით წლიური გეგმით გათვალისწინებული იყო 80,7 ათასი ლარი. ფაქტიურად გახარჯულია 80,6 ათასი ლარი. გეგმა შესრულებულია 100,0%-ით. დაფინანსება განხორციელდა სახელმწიფო ბიუჯეტიდან გამოყოფილი მიზნობრივი დანიშნულების ტრანსფერიდან 78,0 ათასი ლარი და 2,7 ათასი ლარი მუნიციპალიტეტის საკუთარი სახსრებიდან.

სოციალური პროგრამები ითვალისწინებს მუნიციპალიტეტის ტერიტორიაზე მცხოვრები მოსახლეობის სხვადასხვა სოციალური დახმარებებით უზრუნველყოფას, სარიტუალო მომსახურების ხარჯების ანაზღაურებას, მოხუცებულთა, მიუსაფართა და სოციალურად დაუცველთა კვებით უზრუნველყოფას, დემოგრაფიული მდგომარეობის გაუმჯობესების მიზნით მრავალშვილიანი ოჯახების დახმარებას და სხვა სოციალურ ღონისძიებებს, რომლებიც მთლიანობაში უზრუნველყოფენ მუნიციპალიტეტის მოსახლეობის სოციალური მდგომარეობის გაუმჯობესებას.

 გასულ წელთან შედარებით მნიშვნელოვნად გაიზარდა პროგრამების რაოდენობა, რამაც საშუალება მოგვცა მეტი ბენეფიციარისთვის გაგვეწია ფინანსური დახმარება და მიგვეწოდებინა სოციალური სერვისები. აღნიშნული ღონისძიებების დაფინანსების მიზნით წლიური დაზუსტებული გეგმით გათვალისწინებული იყო 452,7 ათასი ლარი. ფაქტიურად გახარჯულია 431,4 ათასი ლარი. გეგმა შესრულებულია 95,3%-ით. მათ შორის სამკურნალო და საოპერაციო ხარჯებისათვის გახარჯულია 67,2 ათასი ლარი; კომუნალური მომსახურების ხარჯმა შეადგინა 16,2 ათასი ლარი; ომის ვეტერანთა სოციალური დაცვის უზრუნველყოფის მიზნით გახარჯულია 14,3 ათასი ლარი; ოჯახებისა და ბავშვების სოციალური დაცვის მიზნით გაიხარჯა 67,4 ათასი ლარი; უფასო სასადილო და სოციალური სამრეცხაო დაფინანსდა 77,6 ათასი ლარით; შშმ პირების დახმარებისათვის გახარჯულია 16,8 ათასი ლარი; დიალიზზე მყოფი მოქალაქეების დახმარების მიზნით გახარჯულია 28,2 ათასი ლარი; 100 და მეტი წლის ხანდაზმულთა დახმარებისა და შინმოვლის პროგრამის განხორციელებისათვის გახარჯულია 30,4 ათასი ლარი; გარდაცვლილი დევნილისა და ომის მონაწილეების სარიტუალო მომსახურებისათვის გახარჯულია 1,3 ათასი ლარი; 59,9 ათასი ლარი გაიხარჯა სტიქიითა და ხანძრით დაზარალებული ოჯახების დახმარების მიზნით. შეძენილია სასკოლო საკანცელარიო ნივთები 2,3 ათასი ლარის ღირებულების. ონკო და ლეიკამიით დაავადებული მოქალაქეების დახმარების მიზნით გახარჯულია 23,8 ათასი ლარი; ერთჯერადი სოციალური პროგრამის დასაფინანსებლად გახარჯულია 15,7 ათასი ლარი.

 ინტეგრირებული საქმიანობის დღის ცენტრი დაფინანსდა 10,0 ათასი ლარით.

სარეზერვო ფონდიდან თანხების გამოყოფა ხორციელდება მუნიციპალიტეტის მერის ბრძანების საფუძველზე. სარეზერვო ფონდიდან გახარჯულია 64,3 ათასი ლარი. აქედან ფულადი დახმარება გაეწია 192 მოქალაქეს და გაიხარჯა 55,1 ათასი ლარი. გარდა ფულადი დახმარებისა COVID 19-ის პანდემიის დროს 210 მზრუნველობას მოკლებული ბენეფიციარისათვის შეძენილი იქნა საკვები პროდუქტები 6,2 ათასი ლარის ღირებულების. ერთი მოქალაქისათვის შეძენილი იქნა საცხოვრებელი სახლი 3,0 ათასი ლარის ღირებულების.